శిలీంద్రమనగా కుక్కగొడుగు. ఈ జాతిలోని సూక్ష్మ జీవులు వర్ణ రహితమయిన కణములచే నేర్పడునవి. ఇవి చెట్ల జాతిలో గాని, జంతువుల జాతిలో గాని చేరక మధ్యమ స్థితిలో నుండునవి. ఒక కణము యొక్క కొస పొడుగుగా దారపు పోగుల వలె పెరుగుచు అనేక పోగులు వలవలె గాని త్రాడువలె గాని అల్లు కొనుటచే ఈ ప్రాణుల ఆకారము వృద్ధి యగుచుండు. వీని పోగులు జీవము లేనట్టి గానీ జీవించి యున్నట్టి గాని జంతువుల యొక్కయు వృక్షముల యొక్కయు పై పొరల గుండ దొలుచుకొని పోగలవు. ఇవి సాధారణముగ కుళ్లుచుండు పదార్థముల నుండి తమ ఆహారమును తీసి కొనును. నిలవ యుంచిన కొబ్బరి పెచ్చుల మీదను, తడిసిన చెప్పుల జోళ్ళమీదను, ఊరగాయ కుండల లోను, పట్టు చుండు బూజు ఈ జాతి లోనిదే. మన చెవులలో గూడ నిట్టి బూజు పెరుగుట గలదు. ఆడువి మగవి అను విచక్షణ లేకుండ ఈ పోగుల కొన యందు ఒక భాగం తెగి పోయి అట్లు తెగిపోయిన ముక్కలు గ్రుడ్లుగా నేర్పడుటచే నివి సంతాన వృద్ధి చెందును. మఱి కొన్నిటియందేదో యొక భాగమున ఒక మొటిమ పుట్టి ఆ మొటిమ తెగిపోయి వేరొక జంతువగును. కొన్ని జాతుల యందు ఆడు పోగులు మగ పోగులు వివక్షముగా నేర్పడి వాని రెంటి యొక్క సంయోగముచే సంతాన వృద్ధి యాగును. సాధారణముగ తామర శోభియను చెప్పబడు చిడుములు ఈ జాతి సూక్ష్మ జీవుల వల కలిగినవి.
బాక్టీరియాములు (Bacteria)
శిలీద్రములు (fungi)
మూలాలు
సూక్ష్మజీవుల జాతి భేదాలు